3*0 



Ad littora Novae Hollandiae meridionalis in sinibus Port Adelaide 

 et Port Phillip vulgatissima , ut videtur, species. 



«We fear that authors make too many species in this genus » bene dicit 

 Harvey (Alg. Tasm. p. 16). Receptacula in vera Hormosira Banksii normaliter 

 elliptica, nonnunquam in sphaerica 1. oviformia transeunt; normaliter nunquam 

 sunt ex sphaerico depressa 1. cupulaeformia , quae formae exsiccatione I. quadam 

 degeneratione oriuntur. In speciminibus maxime evolutis receptacula 7 lineas cir- 

 citer sunt longa et 5 lata; in speciminibus junioribus, quae ante oculos habemus, 

 3 lineas longa duasque lata; in maxime juvenilibus, quae vidimus, semine Sinapis 

 interdum sunt parum majora; distantia receptaculorum parum constans. Tales 

 formae ad H. Sieberi et H. Labillardieri nimis accedere videntur, quare et illas 

 ah auctoribus distinctas species suspectas habeo. 



IX. CARPOGLOSSUM Ktitz. 



1. CARPOGLOSSUM CONFLUENS fBrpwnJ, J, Ag. I. C. p. 495. 



Ad littora Novae Hollandiae in sinu Port Phillip prope Pharum, sed 

 multis aliis speciebus, ni fallor, in his oris rarior. 



Callus radicalis pulvinato-hemisphaericus, ex quo planta exsurgit certe pluri- 

 pedalis. Scaphidia in meis speciminibus vix in series (4-6, sec. J. Ag.) longi- 

 tudinales perspicuas disposita, sed sine ordine per discum foliorum ita sparsa, 

 ut margo utrinque nudus evadat. Cetera ut apud J. Ag. I. c. 



X. DURVILLAEA Bory. 



Callus radicalis discoideus plano-convexus. Thallus explanatus sti- 

 pitatus, stipite tereti solido in laminam primitus simplicem deinde in la- 

 cinias e margine explicatas subpalmatifissam mox evanescente. Scaphidia 

 per totum thallum sparsa in strato corticali nidulantia, poro pertusa, (omnia 

 in eodem individuo) aut ascos aut antheridia includentia, indeque dioica; asci, 

 filis paraphysoideis subsimplicibus, obovati, utriculo priinordiali in tres 

 partes transversaliter diviso et harum intermedia verticaliter in duas par- 

 tita, denique tetrasporiferi ; antheridia obovata ad fila paraphysoidea 

 ramosa. 



De structura thalli et cellis illis, quae in Durvillaea utili observantur, apium 

 non dissimilibus, cfr. J. Ag. I. c. et ea, quae infra dicere nobis in animo est. De 

 cellis vero id solum observandum est, vesiculis Fucacearum eas sine dubio analogas 

 nunc adesse nunc desiderari eamque ab causam in diagnosi generis, ut putamus, 

 non esse respiciendas. Morphologicam thalli evolutionem quod attinet, in prima 

 infantia videtur omnino folium stipitatum indivisum, ut thallus Laminariae digitatae , 

 e cujus apice et margine utrinque excrescunt laciniae plus minus elongatae, la- 



